****

**GRAD NOVSKA**

**JAVNI POZIV ZA PREDLAGANJE PROGRAMA JAVNIH POTREBA U KULTURI GRADA NOVSKE ZA 2026. GODINU**

# **UPUTE ZA PRIJAVITELJE**

***DATUM OBJAVE: 26.09.2025.***

***ROK PRIJAVE 27.10.2025.***

**NAPOMENA:**

**OVE UPUTE SASTAVNI SU DIO JAVNOG POZIVA ZA PREDLAGANJE PROGRAMA JAVNIH POTREBA U KULTURI GRADA NOVSKE ZA 2026. GODINU**

**BEZ DETALJNOG UVIDA U UPUTE PRIJAVITELJ NEĆE MOĆI ISPRAVNO ISPUNITI PRIJAVU NA JAVNI POZIV**

**S A D R Ž A J**

1. **PREDMET JAVNOG POZIVA I OPĆE INFORMACIJE str. 3-4**
	1. Predmet javnog poziva
	2. Opći cilj javnog poziva
	3. Nadležno tijelo za administrativne radnje u postupku javnog poziva
	4. Područja javnog poziva, visina sredstava za svako područje i dr.
2. **SPECIFIČNI CILJEVI I PRIORITETNA PODRUČJA FINANCIRANJA str. 4-5**
	1. KULTURA
3. **FORMALNI UVJETI JAVNOG POZIVA str. 5-9**
	1. Prihvatljivi prijavitelji
	2. Uvjeti koje mora ispunjavati prijavitelj
	3. Programi i projekti koje Grad neće financirati
	4. Prihvatljivi partneri na programu/projektu
	5. Prihvatljive aktivnosti, lokacija provedbe i razdoblje financiranja i

provedbe projekta

* 1. Troškovi programa /projekta
	2. Zabrana dvostrukog financiranja
1. **POSTUPAK PRIJAVE str. 9 – 12**
	1. Popis obvezne dokumentacije
	2. Neobavezna popratna dokumentacija
	3. Rok predaje, način predaje i adresa za predaju prijave
	4. Dodatne informacije
2. **POSTUPAK ODABIRA PROGRAMA/PROJEKTA str. 12-15**
	1. Zaprimanje i evidencija prijava
	2. Formalna provjera prijava
	3. Stručno kvalitativno vrednovanje i ocjena prijava
	4. Odluka o odabiru programa/projekta
3. **UGOVOR O FINANCIRANJU, MODELI I UVJETI FINANCIRANJA str. 15-16**

6.1. Ugovor o financiranju

6.2. Modeli i uvjeti financiranja

1. **PRAĆENJE PROVEDBE PROGRAMA I PRAĆENJE NAMJENSKOG KORIŠTENJA SREDSTAVA str. 16**
2. **OSTALE OBVEZE KORISNIKA str. 17**
	1. Javnost i vidljivost programa/projekt te obveza isticanja vizualnog identiteta Grada Novske

Grada Novske

1. **DOKUMENTACIJA JAVNOG POZIVA str. 17**
	1. Dokumentacija javnog poziva

**1. PREDMET JAVNOG POZIVA I OPĆE INFORMACIJE**

* 1. **Predmet Javnog poziva**

Predmet Javnog poziva je predlaganje za financiranje/sufinanciranje programa/projekata udruga i drugih organizacija civilnog društva te fizičkih osoba iz područja kulture. Programi i projekti moraju biti od interesa za Grad Novsku, stručno utemeljeni, kvalitetni, kreativni, inovativni, ekonomični i racionalni te pridonositi zadovoljenju javnih potreba u kulturi na području Grada Novske u 2026. godini.

**1.2. Opći cilj javnog poziva**

Opći cilj javnog poziva je zadovoljenje dijela javnih potreba u kulturi na području Grada Novske u suradnji i u partnerstvu s udrugama i drugim organizacijama civilnog društva te fizičkim osobama koje se bave kulturom.

**1.3. Nadležno tijelo za administrativne radnje u postupku javnog poziva**

Za administrativne, organizacijske i druge poslove i aktivnosti u provedbi ovog javnog poziva nadležan je Upravni odjel za društvene djelatnosti, pravne poslove i javnu nabavu (u daljnjem tekstu: Upravni odjel).

**1.4. Područja Javnog poziva, visina sredstava za svako područje i dr.**

Prijavitelj može prijaviti najviše **1 program ili projekt** po ovom Javnom pozivu.

Za svako područje Javnog poziva, u skladu s podatcima iz donje Tabele utvrđuje se:

* najviši i najniži iznos koji se može pojedinačno dodijeliti za program/projekt i
* okvirni broj programa/projekata koji će se financirati/sufinancirati.

Prijavitelji su dužni prilikom izrade prijave pridržavati se utvrđenog raspona sredstava koji se minimalno i maksimalno može prijaviti i isplatiti za financiranje programa/projekta.

U slučaju da prijavitelj zatraži iznos za financiranje/sufinanciranje prijavljenog programa/projekta izvan okvira utvrđenog najnižeg i najvišeg iznosa iz tabele smatrat će se da prijava ne udovoljava formalnim uvjetima koji su propisani javnim pozivom.

|  |  |  |  |  |
| --- | --- | --- | --- | --- |
| **R.br.** | **Područje Javnog poziva** | **Najniži iznos koji se može dodijeliti po projektu** | **Najviši iznos koji se može dodijeliti po projektu** | **Okvirni broj projekata koji će se financirati** |
| **1.** | **Kultura** | **150,00** | **8.000,00** | **14** |
|  | **Ukupno** |  |  | **14** |

**2. SPECIFIČNI CILJEVI I PRIORITETNA PODRUČJA FINANCIRANJA**

**2.1. KULTURA**

**2.1.1. Zakoni, strategije, programi javnih potreba i dr. na čemu se temelje utvrđeni prioriteti**

Utvrđeni prioriteti temelje se na Zakonu o kulturnim vijećima i financiranju javnih potreba u kulturi (NN broj 83/22).

**2.1.2. Specifični ciljevi**

* razvoj i promocija novljanskog kulturno-umjetničkog amaterizma;
* razvoj i promocija novljanske folklorne i druge narodne baštine, narodnih običaja i rukotvorina;
* razvoj i promocija novljanskih likovnih autora;
* razvoj i promocija novljanske izdavačke djelatnosti, filatelističko-numizmatičke djelatnosti, glazbeno- scenskog izraza i dramskog stvaralaštva;
* promicanje i razvoj drugih kulturnih djelatnosti na području Grada Novske;
* promicanje i razvoj novljanske kulture u najširem smislu povezivanjem različitih čimbenika, a posebno kroz međusobno dovođenje u kontakt različitih subjekata (fizičkih i pravnih osoba) koji svojim utjecajem i angažmanom mogu promovirati i unaprijediti novljansku kulturu i povijesno-kulturnu baštinu.

**2.1.3. Prioritetna područja financiranja**

Grad će financirati/sufinancirati programe i projekte udruga u kulturi iz sljedećih prioritetnih područja:

* 1. Redovan rad novljanskih kulturno-umjetničkih društava i nabava narodnih nošnji odnosno druge opreme;
* 2. Programi i projekti izdavačke djelatnosti kojima se promoviraju domaći autori;
* 3. Programi i projekti usmjereni razvoju novljanskog likovnog, glazbeno-scenskog i dramskog izraza;
* 4. Programi i projekti usmjereni razvoju i promociji novljanske filatelističko-numizmatičke djelatnosti;
* 5. Programi i projekti usmjereni na očuvanje i prenošenje znanja o narodnim običajima i tradicijskim rukotvorinama;
* 6. Promicanje novljanske kulture i povijesno-kulturne baštine te doprinos njenom razvoju kroz povezivanje s različitim važnim čimbenicima na području kulture i znanosti - (za ovo prioritetno područje može se dodijeliti institucionalna potpora i prijavitelj je obavezan dostaviti godišnji program udruge);
* 7. Drugi programi i projekti u kulturi koji se ocjene posebno inovativni, kreativni, koji okupljaju veći broj sudionika i koji su od interesa za zajednicu.

Popis je samo ilustrativan te će se odgovarajuće aktivnosti koje doprinose ostvarenju Javnog poziva, a koje nisu spomenute gore, također uzeti u obzir za financiranje.

Pri provedbi programskih i projektnih aktivnosti prijavitelj mora poštovati načelo jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama zajednice.

**3. FORMALNI UVJETI JAVNOG POZIVA**

**3.1. Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve uvjete javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka, ali koja kumulativno ispunjava sljedeće uvjete:

* ako će prijavljeni program provoditi na području Grada Novske ili izvan Grada Novske za određenu ciljanu skupinu građana Grada Novske,
* ako udruga ispunjava sve uvjete javnog poziva.

Prihvatljiv prijavitelj je fizička osoba s prebivalištem na području Grada Novske i koja obavlja kulturnu djelatnost na području Grada Novske.

**3.2. Uvjeti koje mora ispunjavati prijavitelj**

Prijavitelj mora ispunjavati sljedeće uvjete:

* biti upisan u odgovarajući Registar pravnih osoba čija temeljna svrha nije stjecanje dobiti,
* biti svojim statutom opredijeljen za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* da program/projekt, koji prijavi na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;
* je uredno ispunio sve obveze iz prethodno sklopljenog ugovora o financiranju iz proračuna Grada Novske za 2023. i 2024. godinu, uključujući i dostavu izvješća o namjenskom korištenju sredstava;
* nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* ima zadovoljavajuće organizacijske kapacitete i ljudske resurse za provedbu programa ili projekta;
* općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* ima utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način);
* čije se djelovanje mora odnositi na jedno od područja djelatnosti navedenih u ovom javnom pozivu, što mora biti vidljivo iz Statuta.

**3.3. Programi i projekti koje Grad neće financirati**

Grad neće financirati programe i projekte:

* udruga/ drugih organizacija civilnog društva koje se financiraju po posebnim propisima, vjerskih organizacija i političkih organizacija, organizacija civilnog društva koje ne zadovoljavaju uvjete ovog javnog poziva,
* udruge koje se sukladno Zakonu i drugim pozitivnim propisima smatraju gospodarskom djelatnošću udruga

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju te udruge koje do isteka roka za dostavu izvješća o namjenski utrošenim sredstvima za donaciju primljenu 2024. godine nisu dostavila vjerodostojna izvješća.

**3.4. Prihvatljivi partneri na programu/projektu**

Prihvatljiv partner mora zadovoljiti sve potrebne uvjete prihvatljivosti koje vrijede i za prijavitelja.

Prijavitelj i partner uređuju svoj odnos obostranim potpisivanjem izjave koju popunjenu i s potpisima i pečatima prilažu programu/projektu.

Primjerak izjave o partnerstvu nalazi se u popisu obrazaca javnog poziva i može se skinuti s mrežnih stranica Grada.

Prijavitelj je odgovoran za provedbu programa/projekta, namjensko trošenje sredstava i redovito izvještavanje.

**3.5. Prihvatljive aktivnosti, lokacija provedbe i razdoblje financiranja i provedbe programa/projekta**

**3.5.1. Prihvatljive aktivnosti**

Prihvatljivim aktivnostima smatraju se sve svrsishodne aktivnosti kojima se pridonosi realizaciji programa/projekta unutar utvrđenih prioriteta financiranja koje se provode nakon zaključenja ugovora o financiranju.

**3.5.2. Lokacija aktivnosti**

U skladu s općim ciljem javnog poziva i utvrđenim prioritetima, većina aktivnosti programa/projekta mora se odvijati na području Grada Novske. Prihvatljiva aktivnost može se odvijati i izvan Grada Novske, unutar ili izvan RH, ukoliko se radi o sudjelovanju na natjecanjima, smotrama, gostovanjima i sl. koja doprinose realizaciji programa/projekta te promociji Grada Novske i sl.

**3.5.3. Razdoblje financiranja i provedbe programa/projekta**

Sva financijska sredstva koja Grad dodjeljuje putem javnog poziva u pravilu se odnose na aktivnosti koje će Korisnik u sklopu programa/projekta i na temelju zaključenog ugovora o korištenju sredstava provoditi u 2026. godini., a aktivnosti mogu trajati najduže do 31. prosinca 2026. godine.

**3.6. Troškovi programa/projekta**

Troškovi programa/projekta moraju biti neophodni za provedbu programa, navedeni u ukupno predviđenom proračunu programa u prijavnom obrascu, usklađeni sa zahtjevima racionalnog financijskog upravljanja (ekonomični i učinkoviti) i temeljeni na realnoj cijeni/procjeni.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.

Svako odstupanje od proračuna bez odobrenja Grada smatrat će se nenamjenskim trošenjem sredstava.

**3.6.1. Prihvatljivi troškovi**

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškove revizije i troškove vrednovanja, a plaćeni su do datuma odobravanja završnog izvještaja;
* moraju biti navedeni u ukupnom predviđenom proračunu programa/projekta;
* nužni su za provođenje programa ili projekta koji je predmetom dodjele financijskih sredstava;
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija;
* trebaju biti umjereni, opravdani, učinkoviti i u svakom smislu usuglašeni sa zahtjevima racionalnog financijskog upravljanja.

**3.6.2. Izravni troškovi**

U skladu s prihvatljivim troškovima iz prethodnog članka, prihvatljivim se smatraju slijedeći izravni troškovi udruge i njezinih partnera:

* troškovi zaposlenika angažiranih na programu ili projektu koji odgovaraju stvarnim izdacima za plaće, porezima i doprinosima iz plaće i drugim troškovima vezanim uz plaću i materijalna prava zaposlenika, odnosno troškova rada drugih osoba koje su angažirane na projektu/programu;
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su opravdani i u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.);
* administrativni troškovi.

**3.6.3. Neizravni troškovi**

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu izravno povezani s provedbom programa, u iznosu do 30% ukupnog odobrenog iznosa financiranja iz proračuna Grada, a iznimno u većem iznosu ili u cijelosti ako je to opravdano i u skladu s uvjetima javnog poziva.

**3.6.4. Neprihvatljivi troškovi**

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije, hrane i alkoholnih pića, osim u slučajevima kada se to pokaže opravdanim i kada se kroz pregovaranje s Gradom ovaj trošak može priznati kao prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima;
* troškovi smještaja (osim u slučaju višednevnih i međunarodnih programa ili u drugim iznimnim slučajevima kada se kroz pregovaranje s Gradom ti troškovi ili njihov dio može priznati kao prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima);
* ostali troškovi koji nisu povezani s provedbom programa ili nisu neophodni za provedbu programa.

**3.7. Zabrana dvostrukog financiranja**

Bez obzira na kvalitetu predloženog programa ili projekta u ovom javnom pozivu, Grad neće dati financijska sredstva za aktivnosti koje se već financiraju iz nekog javnog izvora i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom javnom pozivu.

U slučaju da se ustanovi dvostruko financiranje programa, prijavitelj će morati vratiti sva primljena sredstva.

Sastavni dio natječajne dokumentacije je i izjava o zabrani dvostrukog financiranja, koju obavezno treba popuniti, potpisati od ovlaštene osobe i ovjeriti službenim pečatom.

**4. POSTUPAK PRIJAVE**

Prijava se smatra potpunom ako sadrži:

* u potpunosti ispunjene obrasce prijavnica,
* svu obveznu popratnu dokumentaciju.

**4.1. Popis obvezne dokumentacije**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu Poziva.

Sve zainteresirane udruge moraju svoj projekt prijaviti na propisanim obrascima uz detaljan opis projekta koji prijavljuju za dobivanje financijske potpore.

**Obvezna natječajna dokumentacija za prijavu projekata je:**

1. Obrazac opisa projekta-prijava (popunjava se kroz sustav eNatječaji);
2. Obrazac proračuna projekta (popunjava se kroz sustav eNatječaji);
3. Preslika ovjerenog statuta udruge prijavitelja (samo za one udruge za koje ažurirani statut još nije javno dostupan u registru udruga);
4. Obrazac izjave o nepostojanju dvostrukog financiranja;
5. Dokaz o registraciji udruge – Izvadak iz Registra udruga Republike Hrvatske ne stariji od tri mjeseca do dana raspisivanja ovog Poziva (može se dostaviti izvadak iz registra s web stranice <https://registri-npo-mpu.gov.hr/#!udruge>);
6. Dokaz o registriranom statusu udruge kao neprofitne organizacije (može se dostaviti izvadak s web stranice <https://banovac.mfin.hr/rnoprt/>);
7. Potvrda Ministarstva financija/Porezne uprave o stanju javnog duga za prijavitelja iz koje je vidljivo da udruga nema javnog duga, a u slučaju da postoji javni dug, on mora biti podmiren prije samog potpisivanja ugovora o financiranju, ne stariji od 30 dana od objave javnog poziva;
8. Uvjerenje nadležnog suda da se ne vodi kazneni postupak protiv osobe ovlaštene za zastupanje i protiv voditelja projekta, ne stariji od 6 mjeseci;
9. Obrazac izjave o partnerstvu ( ako udruga ima partnera/e na provođenju programa)
10. Uvjerenje o prebivalištu (za prijavitelja fizičku osobu).

Ukoliko je primjenjivo prijavitelj fizička osoba dužan je dostaviti dokumentaciju navedenu u ovoj točki (npr. Potvrdu Porezne uprave, uvjerenje o nekažnjavanju itd.).

NAPOMENA: obvezna dokumentacija od točke 3. do 10. učitava se kroz Sustav „eNatječaji“ u obliku skeniranih dokumenata (.pdf i .jpeg) te ih nije potrebno slati u tiskanom obliku.

**4.1.1. SADRŽAJ OPISNOG OBRASCA**

Opisni obrazac projekta dio je obvezne dokumentacije. Sadrži podatke o prijavitelju te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac se popunjava kroz sustav eNatječaji.

**4.1.2. SADRŽAJ OBRASCA PRORAČUNA PROJEKTA**

Obrazac Proračuna dio je obvezne dokumentacije i sadrži podatke o svim izravnim i neizravnim troškovima projekta, kao i o ukupnom iznosu bespovratnih sredstava koja se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao niti prijava u kojoj obrazac Proračuna nije u potpunosti ispunjen.

Obrazac se popunjava kroz sustav eNatječaji.

Ukoliko obrazac proračuna sadrži gore navedene nedostatke, prijava će se smatrati nevažećom.

 **4.2. Neobvezna popratna dokumentacija**

Prijavitelji uz prijavu programa mogu priložiti i ostalu dokumentaciju koju smatraju relevantnom za obrazloženje i vrednovanje predloženog programa.

 **4.3. Rok predaje, način predaje i adresa za predaju prijava**

**4.3.1. Rok predaje prijava**

Javni poziv za predlaganje programa javnih potreba u kulturi Grada Novske za 2026. godinu objavljen je dana 26. rujna 2025. godine na mrežnim stranicama Grada Novske - [www.novska.hr](http://www.novska.hr).

Rok za prijavu na Javni poziv je od dana objave Javnog poziva do 27. listopada 2025. godine zaključno s 23:59 sati.

Sve prijave prijavljene izvan roka neće biti uzete u razmatranje.

**4.3.2. Način i adresa predaje prijava**

Prijava na Javni poziv podnosi se isključivo putem sustava „eNatječaji“ na poveznici <https://enatjecaji.novska.hr>

Prijavitelj se prije same prijave treba registrirati u sustav. Detaljne upute za registraciju i korištenje dostupne su na početnoj stranici sustava, pod poveznicom "Preuzmite korisničke upute".

Prijavu je potrebno popuniti, ispuniti sva obvezna polja i učitati dokumentaciju koja se prilaže uz prijavu te ju zaključiti u sustavu „eNatječaji“. Tek nakon zaključavanja prijave moguće je preuzeti automatski generirani PDF prijavnog obrasca.

Prijavitelj je obvezan ispisati isključivo zaključeni PDF prijavnog obrasca (bez priloga/dokumentacije koja ide uz prijavu), potpisati ga i ovjeriti, te ga dostaviti Gradu Novskoj na jedan od sljedećih načina:

1. skenirani obrazac e-poštom na adresu karolina.simicic@novska.hr , s naznakom:

„ Javni poziv za predlaganje programa javnih potreba u kulturi Grada Novske za 2026. godinu“

ili

2. osobno/poštom na adresu: Grad Novska, Trg dr. Franje Tuđmana 2, 44330 Novska s naznakom:

„ Javni poziv za predlaganje programa javnih potreba u kulturi Grada Novske za 2026. godinu“

Prijave dostavljene na neki drugi način, dostavljene na drugu adresu ili nakon naznačenog roka za dostavu bit će odbačene.

Predaja prijave znači da se prijavitelj slaže sa svim uvjetima natječaja i kriterijima za ocjenjivanje.

Prijava je pravovaljana samo ako je:

• zaključena u sustavu „eNatječaji Grada Novske“,

• ispisan isključivo PDF prijavnog obrasca (bez priloga/dokumentacije),

• potpisana i ovjerena,

• dostavljena Gradu Novskoj (skenirana e-poštom ili fizički/poštom na adresu Grada) u roku od 7 dana od dana zaključenja prijave u sustavu.

Prijave koje nisu zaključene u sustavu, kao i one za koje potpisani i ovjereni prijavni obrazac nije dostavljen u Grad Novsku u navedenom roku, neće se razmatrati

 **4.4. Dodatne informacije**

**4.4.1. Pitanja i odgovori**

Sva pitanja vezana uz ovaj javni poziv mogu se postavljati elektroničkim putem, slanjem upita na adresu elektronske pošte: sonja.marohnichorvat@novska.hr ili karolina.simicic@novska.hr ili na broj telefona 691 519 svakog radnog dana isključivo u vremenu od 8,00 – 13,00 sati.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

Dodatne informacije i upute za podnošenje prijava po ovom javnom pozivu mogu se zatražiti najkasnije 5 dana prije isteka roka za dostavu prijava.

Grad Novska nije obvezan davati odgovore ili pojašnjenja na pitanja pristigla nakon navedenog roka.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**Kontakt u vezi korištenja sustava „eNatječaji Grada Novske“**

Za tehničku podršku vezanu uz korištenje sustava eNatječaji obratite se na e-mail: podrska@eusluge.hr

**4.4.2. Izmjene i dopune Javnog poziva**

U slučaju da se Javni poziv ili dokumentacija javnog poziva izmijene ili dopune prije krajnjeg roka za predaju prijava, sve izmjene i dopune bit će objavljene na mrežnoj stranici Grada Novske - www.novska.hr najkasnije 8 (osam) dana prije isteka roka za dostavu prijava.

U slučaju donošenja izmjena ili dopuna prijaviteljima koji su već predali prijavu po javnom pozivu bit će dana mogućnost da svoju prijavu po potrebi i u primjerenom roku dopune i/ili izmijene.

 Prijavitelji su dužni poštovati sve izmjene ili dopune javnog poziva.

**5. POSTUPAK ODABIRA PROGRAMA/PROJEKTA**

Postupak odabira prijava provodi se u sljedećim fazama:

1. Zaprimanje prijava
2. Formalna provjera prijava
3. Stručno kvalitativno vrednovanje i ocjena prijava
4. Odluka o odabiru programa/projekata

**5.1. Zaprimanje i evidencija prijava**

Prijave se zaprimaju isključivo putem sustava „eNatječaji“ .

**5.2. Formalna provjera prijava**

Formalnu provjeru prijava provodi Povjerenstvo za provjeru formalnih uvjeta javnog poziva (u daljnjem tekstu: Povjerenstvo za formalnu provjeru)

Formalna provjera sastoji se od administrativne provjere i provjere prihvatljivosti.

Tijekom administrativne provjere utvrđuje se je li:

1. prijava podnesena u roku
2. prijava podnesena na odgovarajućem obrascu prijavnice
3. prijavi priložena sva obvezna popratna dokumentacija
4. prijava potpisana od strane odgovorne osobe te ovjerena žigom organizacije prijavitelja
5. prijava sadrži sve podatke tražene u osnovnim dijelovima prijavnice (podaci o predlagatelju, podaci o projektu/programu i financijski plan programa).

 Tijekom provjere prihvatljivosti utvrđuje se:

1. prihvatljivost prijavitelja sukladno odredbama iz točke 3.1. i 3.2.
2. odnosi li se predloženi program na jedno od prioritetnih područja financiranja
3. je li prijavitelj ispunio sve obveze glede dostave programskih i financijskih izvješća o namjenskom korištenju sredstava proračuna Grada Novske iz prethodne godine (da li je predano izvješće o namjenski utrošenim sredstvima iz proračuna Grada Novske za 2023. i 2024. godinu).

Prijava udovoljava provjeri formalnih uvjeta ukoliko su odgovori na sva pitanja administrativne provjere i provjere prihvatljivosti "DA". Ukoliko je odgovor na jedno od pitanja administrativne provjere i provjere prihvatljivosti "NE", smatrat će se da prijava ne udovoljava formalnim uvjetima javnog poziva.

**5.2.1. Mogućnost i rok za ispravak prijave**

Grad će prijaviteljima čije prijave imaju manje nedostatke, a koje ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana kada je prijavitelj e- mail poštom obaviješten o potrebi uklanjanja nedostataka. Ako prijavitelj u dodatnom roku dostavi tražene podatke ili priloge smatrat će se da je podnio potpunu prijavu.

Elementi prijave koji se mogu naknadno ispraviti ili dopuniti:

* u opisnom obrascu nedostaju neki od podataka o organizaciji

Elementi prijave koji se ne mogu naknadno ispraviti ili dopuniti:

* prijavitelj nije odgovorio na pitanja iz prijave koja se odnose na sadržaj projekta, bitna za vrednovanje kvalitete
* prijavitelj traži viši ili niži iznos od propisanoga
* trajanje projekta nije u skladu s propisanim uvjetima poziva.

Povjerenstvo za formalnu provjeru će donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih formalnih uvjeta javnog poziva.

Prijavitelj čija prijava budu odbijena iz razloga ne ispunjavanja propisanih uvjeta javnog poziva, o toj činjenici mora biti obaviješten elektroničkom poštom u roku od najviše 8 (osam) radnih dana od dana donošenja odluke, nakon čega imaju pravo u narednih 8 (osam) dana od dana prijema obavijesti, podnijeti prigovor Gradonačelnici.

U slučaju prihvaćanja opravdanog prigovora od strane Gradonačelnice, prijava će biti upućena u daljnju proceduru, a u slučaju neprihvaćanja prigovora prijava će biti odbijena i neće se uputiti u daljnju proceduru.

Prigovor ne odgađa daljnju provedbu postupka javnog poziva.

**5.3. Stručno kvalitativno vrednovanje i ocjena prijava**

Stručno vrednovanje i ocjenjivanje programa i projekata prijavljenih na Javni poziv provodi Kulturno vijeće Grada Novske.

Stručno, kvalitativno vrednovanje i ocjena prijava provodi se na temelju programskih i financijskih podataka iznesenih u obrascu prijavnice te na temelju podataka iz popratne dokumentacije priložene prijavi.

Obrasci kriterija nalaze se u prilogu javnog poziva i čine sastavni dio dokumentacije ovog javnog poziva.

Nakon provedenog postupka i pregleda pristiglih prijava Kulturno vijeće dostavlja upravnom odjelu Grada Novske nadležnom za kulturu svoj prijedlog koji sadrži popis programa i projekata s predloženim iznosom financijske potpore.

**5.4. Odluka o odabiru programa/projekata**

Na temelju prijedloga Kulturnog vijeća, koji ima savjetodavni karakter, Gradonačelnica donosi odluku o dodjeli financijskih sredstava.

Odluka o dodjeli financijskih sredstava donosi se u roku od 90 dana od dana donošenja Proračuna za 2026. godinu.

Odluka o dodjeli financijskih sredstava objavljuje se na službenoj mrežnoj stranici Grada Novske.

Odluka o dodjeli financijskih sredstava je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

Prigovor na odluku o dodjeli financijskih sredstava podnosi se u roku od osam dana od dana dostave odluke o dodjeli financijskih sredstava.

Odluka se dostavlja javnom objavom na mrežnim stranicama davatelja financijskih sredstava.

Dostava se smatra obavljenom istekom osmoga dana od dana javne objave na mrežnim stranicama.

Povjerenstvu za odlučivanje o prigovorima dužno je odgovoriti na prigovor u roku od 30 dana od dana podnošenja prigovora.

Prigovor se podnosi na adresu: Grad Novska, Trg dr. Franje Tuđmana 2, 44330 Novska.

Prigovor može podnijeti isključivo zakonski predstavnik organizacije prijavitelja.

Prigovor mora sadržavati sljedeće podatke:

* naziv prijavitelja podnositelja prigovora,
* naznaku akta protiv kojeg se podnosi prigovor,
* predmet prigovora,
* obrazloženje prigovora,
* žig i potpis osobe ovlaštene za zastupanje organizacije prijavitelja.

U slučaju prihvaćanja prigovora, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Prigovor ne odgađa izvršenje Odluke o dodjeli financijskih sredstava i provedbu daljnjeg postupka.

**6. UGOVOR O FINANCIRANJU/SUFINANCIRANJU, MODELI I UVJETI FINANCIRANJA**

 **6.1. Ugovor o financiranju/sufinanciranju**

Po donošenju Odluke o dodjeli financijskih sredstava za odabrane projekte/programe s prijaviteljima se zaključuje Ugovor o financiranju/sufinanciranju programa/projekta.

Uvjet za zaključenje Ugovora je izvršenje svih obveza po Ugovoru o dodjeli sredstava za 2025. godinu (uključujući dostavu izvješća o namjenskom trošenju sredstava)

Potpisivanjem Ugovora odabrani prijavitelji postaju korisnici financijske potpore.

Ugovorom o sufinanciranju utvrđuje se:

* iznos financiranja/ sufinanciranja programa ili projekta
* način i rokovi isplate financijske potpore (modeli financiranja)
* način podnošenja izvješća o utrošenim sredstvima od strane korisnika
* rokovi za pojedine obveze korisnika
* način provedbe nadzora i kontrole namjenskog korištenja sredstava
* uvjeti pod kojima je korisnik dužan izvršiti povrat sredstava u proračun i druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Obrazac ugovora o financiranju/sufinanciranju sastavni je dio dokumentacije javnog poziva i objavljen je s ostalim obrascima na mrežnoj stranici Grada Novske.

**6.2. Modeli i uvjeti financiranja**

Ovaj javni poziv ima dva modela financiranja ovisno o visini odobrenog iznosa financiranja, i to:

1. Ako se radi o ugovoru o financiranju/sufinanciranju **do 3.000,00 eura**, Korisniku će se isplatiti **100% iznos** ugovorenih sredstava, nakon što dostavi zahtjev za isplatu sredstava.

Korisnik je dužan dostaviti završno izvješće Gradu u roku 30 dana od dana završetka projekta, a najkasnije do 31. siječnja 2027. godine i to za Korisnike čije aktivnosti traju do 31. prosinca 2026.

1. Ako se radi o ugovoru o financiranju/sufinanciranju na iznos **viši od 3.000,00 eura do 8.000,00 eura**, Korisniku će se isplatiti predujam u iznosu od 50% u roku 30 dana od podnošenja zahtjeva za isplatu, a ostatak sredstava od 50% isplatiti će mu se nakon što podnese zahtjev za isplatu sredstava s prilogom privremenog izvješća o utrošenom predujmu.

Korisnik je dužan dostaviti završno izvješće Gradu u roku 30 dana od dana završetka projekta, a najkasnije do 31. siječnja 2027. godine i to za Korisnike čije aktivnosti traju do 31. prosinca 2026.

Kao dopuna, odnosno izmjena ugovora o financiranju/sufinanciranju, bez prejudiciranja prava na raskid ugovora, davatelj financijskih sredstava će, temeljem obrazložene odluke, ako se projekt ili program ne provodi ili se neadekvatno, djelomično ili s odlaganjem provodi, smanjiti bespovratna sredstva prvobitno predviđena u skladu sa stvarnim provođenjem projekta ili programa pod uvjetima sadržanim u ugovoru o financiranju.

U slučaju umanjenja poreznih proračunskih prihoda Grada Novske u tijeku financiranja projekta/programa, Grad može radi očuvanja proračunske stabilnosti umanjiti sredstva korisniku, a u slučaju većih proračunskih nestabilnosti može ih svesti na sredstva isplaćena do trenutka nastupa proračunskih nestabilnosti, a u tom slučaju Grad će odmah korisnika sredstava obavijestiti o nastupu navedenih okolnosti koje će se evidentirati zapisnikom.

**7. PRAĆENJE PROVODBE PROGRAMA I NAMJENSKOG KORIŠTENJA SREDSTAVA**

Korisnik je dužan voditi preciznu evidenciju svih računa nastalih tijekom provedbe programa.

U roku od 30 dana nakon završetka provedbe programa korisnik je dužan Gradu Novska dostaviti završno dokumentirano programsko i financijsko izvješće o namjenskom korištenju sredstava, a najkasnije do 31. siječnja 2027. godine za one Korisnike čije aktivnosti traju do 31. prosinca 2026. godine.

Grad Novska ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Grada Novske predočiti sve račune, računovodstvenu dokumentaciju i ostale prateće dokumente relevantne za financiranje programa. Kontrolu na licu mjesta kod korisnika Grad Novska može obaviti tijekom provedbe ili unutar godinu dana nakon završetka provedbe programa.

**8. OSTALE OBVEZE KORISNIKA**

**8.1. Javnost i vidljivost programa/projekta, te obveza isticanja vizualnog identiteta Grada Novske**

Korisnik je dužan u svim obavijestima prema krajnjim korisnicima programa i u svim kontaktima s medijima i publikacijama navesti da je program sufinanciran sredstvima Grada Novske.

**9. DOKUMENTACIJA JAVNOG POZIVA**

**9.1. Dokumentacija javnog poziva**

1. Upute za prijavitelje
2. Obrazac 1 - OPIS PROGRAMA/ PROJEKTA (prijavni obrazac kreira se kroz sustav eNatječaji)
3. Obrazac 2 - OBRAZAC PRORAČUNA PROJEKTA (kreira se kroz sustav eNatječaji)
4. Obrazac 3 - Izjava o partnerstvu (ako je primjenjivo)
5. Obrazac 4 – Izjava o nepostojanju dvostrukog financiranja
6. Obrazac 5 – Ugovor o financiranju s općim uvjetima koji se primjenjuju
7. Obrazac 6 – Zahtjev za isplatu sredstava
8. Obrazac 7 - Opisni izvještaj projekta
9. Obrazac 8 - Financijski izvještaj projekta
10. Kriteriji za vrednovanje programa/projekta

Prijaviteljima se savjetuje da prije prijave pažljivo prouče sve dokumente i obrasce koji čine sastavni dio dokumentacije javnog poziva kako bi mogli na ispravan način izvršiti prijavu.

Svi dokumenti vezani uz prijave za financiranje javnih potreba u kulturi bit će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju prijaviteljima.